Ευτρόπιος (ιστορικός)

Βιογραφία 
Ο Φλάβιος Ευτρόπιος (Λατινικά: Flavius Eutropius) ήταν ρωμαίος ιστορικός του 4ου αιώνα μ.Χ. και, σύμφωνα με το λεξικό του Σούδα, σοφιστήςΕὐτρόπιος: . Βλ. Kazhdan (Βιβλιογραφία), σελ. 758. 

Κατείχε το αξίωμα του Γραμματέα (magister memoriae) του  Φλάβιου Κλαύδιου Ιουλιανού στην Κωνσταντινούπολη, τον οποίο συνόδευσε στις εκστρατείες του εναντίον των Περσών (363). Έζησε και κατά τη διάρκεια της διακυβέρνησης της Αυτοκρατορίας από τον Φλάβιο Ιούλιο Ουάλη (364–378), στον οποίο και αφιέρωσε το έργο του Breviarium historiae Romanae (Σύνοψη/Επιτομή της Ρωμαϊκής Ιστορίας).

 Εργογραφία 
Το έργο του σε δέκα βιβλία είναι μια επιτομή της ρωμαϊκής ιστορίας από την ίδρυση της πόλης Ρώμης (753 π.Χ.) μέχρι την περίοδο διακυβέρνησης του Ουάλη. Επειδή ο Ουάλης ήθελε να αποκτήσει κάποιες ιστορικές γνώσεις, αλλά δεν είχε το χρόνο να διαβάσει εκτενή συγγράμματα, ζήτησε από τον Ευτρόπιο να του γράψει μια σύντομη ιστορική έκθεσηβλ. Rose (Βιβλιογραφία), σελ. 236.

Πράγματι, ο Ευτρόπιος έγραψε τη σύνοψη και στον πρόλογο του έργου την αφιερώνει στον ΟυάληDomino Valenti Gothico Maximo Perpetuo Augusto, Eutropius V. C. Magister Memoriae. . Το έργο σώζεται με τον τίτλο Eutropi breviarium ab urbe condita (Σύνοψη του Ευτρόπιου από την κτίση της Ρώμης). Συνεχίζει την ιστορία της Ρώμης ως το θάνατο του αυτοκράτορα Ιοβιανού το 364 και «είναι γραμμένη με σαφήνεια και απλότητα. Απόλυτη ιστορική αξία δεν έχει το έργο, φυσικά, καμία, αλλά είναι κάποτε χρήσιμο στις περιπτώσεις που οι πηγές του έχουν χαθεί»βλ. Rose (Βιβλιογραφία), σελ. 237.

Υποσημειώσεις

 Βιβλιογραφία, Διαδικτυακές παραπομπές
Bird H. W., The Breviarum ab urbe condita of Eutropius, εκδ. Liverpool University Press, 1993, σελίδες 192, ISBN 9780853232087.
 Kazhdan Alexander, The Oxford Dictionary of Byzantium, vol. 2, εκδ. Oxford University Press, 1991, σελ. 758, ISBN 9780195046526
 Kenney E. J. (εκδότης), Clausen W. V. (εκδότης), The Cambridge History of Classical Literature, Vol. 2: Latin Literature, σελ. 740-741, ISBN 9780521273732
 Rohrbacher David, The Historians of Late Antiquity, εκδ. Routledge, 2002, σελ. 49-56, ISBN 9780415204583
 Rose H.J., Ιστορία της λατινικής λογοτεχνίας: Από την πεζογραφία του Αυγούστου ως τον Αυγουστίνο, τ. Β', εκδ. Μορφωτικό Ίδρυμα Εθνικής Τραπέζης, Αθήνα 1980, σελ. 236-237, ISBN 9602500832
 Santini Carlo (εκδότης), Breviarium Ab Urbe Condita (Bibliotheca scriptorum Graecorum et Romanorum Teubneriana), εκδ. De Gruyter, 1998, σελίδες 108, ISBN 9783598713460

 http://www.perseus.tufts.edu/hopper/text?doc=Perseus:text:1999.04.0059:entry=Eutropius

Εξωτερικοί σύνδεσμοι
 Eutropius, Eutropii Breviarium (μόνο λατινικό κείμενο από την The Latin Library)
 Eutropius, Abridgement of Roman History, John Selby Watson (μετάφραση στα αγγλικά)
 Eutropius, Eutropi Breviarium ab urbe condita cum versionibus graecis et Pauli Landolfique additamentis, έκδοση του Droysen, Βερολίνο 1879
 Ελληνική μετάφραση του Παιανίου, έκδοση του Droysen, Βερολίνο 1879

Κατηγορία:Ρωμαίοι ιστορικοί
Κατηγορία:Ρωμαίοι συγγραφείς